CELEX: 62009TN0131
Language: sk
Date: 2009-04-02 00:00:00
Title: Vec T-131/09: Žaloba podaná 2. apríla 2009 — Farmeco/ÚHVT — Allergan (BOTUMAX)

6.6.2009   
            
            
               SK
            
            
               Úradný vestník Európskej únie
            
            
               C 129/18
            
         Žaloba podaná 2. apríla 2009 — Farmeco/ÚHVT — Allergan (BOTUMAX)
   (vec T-131/09)
   2009/C 129/32
   Jazyk žaloby: angličtina
   
      Účastníci konania
   
   
      Žalobca: Farmeco SA Dermocosmetics, obchodujúci pod menom „Farmeco SA“ (Atény, Grécko) (v zastúpení: N. Lyberis, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Allergan, Inc. (Irvine, Spojené štáty)
   
      Návrhy žalobcu
   
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 2. februára 2009 vo veci R 60/2008-4 v rozsahu, v akom bola prihláška ochrannej známky Spoločenstva zamietnutá v súvislosti so všetkými výrobkami zaradenými do tried 3 a 5 a niektorými výrobkami zaradenými do triedy 16,
            
         
               —
            
            
               zamietnuť odvolanie podané ďalším účastníkom konania pred odvolacím senátom proti rozhodnutiu námietkového oddelenia z 26. októbra 2007 a povoliť zápis prihlasovanej ochrannej známky Spoločenstva v súvislosti so všetkými dotknutými výrobkami, a
            
         
               —
            
            
               zaviazať ÚHVT a ďalšieho účastníka konania pred odvolacím senátom na náhradu trov konania vrátene trov námietkového konania a žaloby.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „BOTUMAX“ pre výrobky zaradené do tried 3, 5 a 16 — prihláška č. 3 218 237.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: viaceré zápisy slovnej ochrannej známky alebo označenia „BOTOX“ ako národnej ochrannej známky a ochrannej známky Spoločenstva pre výrobky a služby zaradené do tried 5, 16 a 42.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zrušenie napadnutého rozhodnutia a čiastočné zamietnutie prihlášky dotknutej ochrannej známky Spoločenstva.
   
      Dôvody žaloby: porušenie článku 8 ods. 1 písm. b) nariadenia Rady č. 40/94, keďže odvolací senát dospel k nesprávnemu záveru, že medzi dotknutými ochrannými známkami existuje pravdepodobnosť zámeny v súvislosti s rovnakými alebo veľmi podobnými výrobkami, a to napriek existujúcim rozdielom medzi vizuálnym a fonetickým vnímaním oboch označení; porušenie článku 8 ods. 5 nariadenia Rady č. 40/94, keďže odvolací senát dospel k nesprávnemu záveru, že podmienky uplatnenia toto článku sú splnené.